**УТВЪРЖДАВАМ…………………………….**

 **/ЙОРДАНКА ГОЧЕВА/**

 **ДИРЕКТОР ОД ”ЗЕМЕДЕЛИЕ” - КЪРДЖАЛИ**

**ВЪТРЕШНИ ПРАВИЛА**

**ЗА ПРИЕМАНЕ, РЕГИСТРИРАНЕ И ПРОВЕРКА НА СИГНАЛИ ЗА**

 **КОРУПЦИЯ** **В ОБЛАСТНА ДИРЕКЦИЯ „ЗЕМЕДЕЛИЕ” – КЪРДЖАЛИ**

**Глава първа**

**Раздел І**

**ОБХВАТ, ЦЕЛИ И ПРИНЦИПИ**

 **Чл. 1**. С настоящите Вътрешни правила се уреждат условията, мерките и реда, насочени към намаляване на формите на корупция, корупционни практики, измами, нередности, злоупотреби, грешки в Областна дирекция ”Земеделие” - Кърджали.

**Чл. 2.** Чрез Вътрешните правила за приемане, регистриране и проверка на сигнали за корупция, наричани по долу за краткост Правилата се цели:

1. повишаване общественото доверие към служителите на Областна дирекция „Земеделие”- Кърджали;

2. засилване на контрола по отношение дейността на администрацията, като форма за превенция на корупция, корупционни практики, измами, нередности, злоупотреби, грешки и др.;

3. създаване гаранции за отчетност и прозрачност на работата на Областна дирекция Земеделие”- Кърджали;

4. предотвратяване на корупция, корупционни прояви, измами, нередности, злоупотреби, грешки и др.;

5. утвърждаване на ценности като честност, почтеност и морал у служителите на Областна дирекция Земеделие”- Кърджали.

**Чл. 3.** Изпълнението на целите се осъществява чрез спазване и прилагане на посочените в Правилата антикорупционни процедури и механизми за преглед, проверка, мониторинг и докладване.

**Чл. 4.** Изпълнението на Правилата се осъществява при спазване принципите на законност, откритост, прозрачност, достъпност, почтеност и нетърпимост към корупция, корупционни прояви, измами, нередности, злоупотреби, грешки и др.

**Раздел ІІ**

 **ОСНОВНИ ЗАДЪЛЖЕНИЯ И ДЕЙНОСТИ**

**Чл.5.** Служителите на Областна дирекция Земеделие”- Кърджали са длъжни да:

изпълняват законообразно и целесъобразно своите задължения;

 1. Да не използват служебното си положение за лично облагодетелстване и не създават съмнения за злоупотреба със същото;

 2. Да откажат категорично предложение за облага и не приемат такава;

 3. Да направят опит да идентифицират лицето, правещо предложение за облага, да си осигурят свидетели – очевидци, да уведомят прекия си ръководител, а при необходимост и съдебните органи;

 4. Да изпълняват преките си служебни задължения, ръководейки се от принципите, съгласно чл.4 от настоящите Правила;

 5. Да спазват правилата, процедурите, инструкциите и стандартите за качествено и ефективно обслужване, като защитават неприкосновеността на клиента и не разкриват поверителна информация за него;

 6. Да не се възползват от делегираната им административна власт, по начин водещ до лично или групово облагодетелстване, за сметка правата и законните интереси на дадена личност, група или обществото, като цяло;

 7. Да не упражняват дейност, несъвместима със служебното им положение;

 8. Да не използват информация, станала им известна по повод или при изпълнение на служебните им задължения, с цел извличане на лична или групова полза/облага /финансова, материална, услуга и др/;

9. Да не проявява с действията си никаква форма на дискриминация.

**Чл.6**. **(1)** Служителят на Дирекцията противодейства на корупционни прояви и на други неправомерни действия в държавната администрация.

**(2)** Служителят на Дирекцията не допуска да бъде поставен във финансова зависимост или в друга обвързаност от външни лица или организации, както и да иска и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси.

**(3)** Служителят на Дирекцията не може да приема подаръци или облаги, които могат да бъдат възприети като награда за извършване на работа, която влиза в служебните му задължения.

**Глава втора**

**АНТИКОРУПЦИОННИ ПРОЦЕДУРИ**

**Раздел І**

**ПРИЕМАНЕ, РЕГИСТРИРАНЕ, ДОКЛАДВАНЕ И ПРОВЕРКА НА СИГНАЛИ ЗА КОРУПЦИЯ**

**Чл.7.** Процедурите за работа със сигнали за корупция са:

1. Процедура за работа със сигнали за корупция, постъпили чрез единната система за документооборот;

2. Процедура за работа със сигнали за корупция, постъпили чрез поставените кутии за сигнали и жалби;

3. Процедура за работа със сигнали за корупция, постъпили по телефона и електронната поща.

**Чл.8.(1)** При получаване на сигнали за корупция, постъпили чрез единната система за документооборот на дирекцията и общинските служби по земеделие, същите се обработват съгласно Инструкцията за организацията на документооборота в ОД „Земеделие”- Кърджали и се насочват задължително към директора на ОД „Земеделие”.

**(2)** По анонимни сигнали не се образува производство, с изключение на случаите, в които е налице достатъчно основание и съдържанието на сигнала представлява доказателствен материал.

**(3)** При получаване на сигнал, в който се съдържат данни за наличие на корупция или корупционни практики в друга организация, същият се препраща по компетентност.

**Чл. 9. (1)** Директорът на Областна дирекция „Земеделие”- Кърджали определя със заповед постоянна комисия, която да отваря кутиите за сигнали и жалби, поставени в административните сгради на дирекцията и общинските служби по земеделие.

**(2)** Ключовете за кутиите се съхраняват в запечатан от комисията плик при председателя на комисията по ал. 1.

**(3)** Кутиите се отварят в присъствието на членовете на комисията, два пъти в месеца /до 15-то и до 30-то число на всеки месец/.

**(4)** В случай , че са получените сигнали и жалби, комисията изготвя протокол, като се посочва дата и час на отваряне на кутията, членове на комисията, името и адреса на подателя, кратко съдържание на подадения сигнал и подписи на членовете на комисията.

**(5)** След изготвянето на протокола, сигналите се регистрират в деловодството и се предават на директора на ОД „Земеделие”.

**Чл. 10. (1)** Подадените по телефона сигнали за корупция или корупционни практики се завеждат в регистър от деловодителя, който съдържа:

1. лично, бащино и фамилно име на подалия сигнала;

2. адрес, електронна поща и телефон за връзка;

3. кратко съдържание на сигнала;

4. час и дата на приемане;

5. име, длъжност и подпис на лицето приело сигнала.

**(2)** Сигналите постъпили по телефона се докладват на директора на ОД „Земеделие”.

**Чл.11.** Сигналите постъпили по електронната поща се обработват от деловодителя и се предоставят на директора на ОД „Земеделие”.

**Чл.12.** **(1)** При откриване/установяване и/или наличие на информация за корупция, корупционни прояви, измами, нередности, злоупотреби, грешки и др., служителите на Областна дирекция „Земеделие” са длъжни в рамките на същия работен ден или най-късно до 12.00 часа на следващия работен ден да докладват за това на прекия си ръководител.

**(2)** Докладването по предходната алинея се извършва писмено.

**(3)** В изключителни случаи, когато ситуацията или възникналите обстоятелства налагат своевременно предприемане на конкретни действия, по преценка на служителя, докладването по предходната алинея се извършва в устна форма. В тези случаи служителят докладва незабавно на прекия си ръководител.

**Чл.13. (1)** Ръководителите по чл.12, чийто служител е лицето извършило действия по докладване, спазвайки установената административна йерархия, незабавно докладват на прекия си ръководител, до предаване на информацията на директора на ОД „Земеделие”.

**(2)** Директорът на ОД „Земеделие”– Кърджали в зависимост от тежестта на изложеното в писмена или устна форма, по своя преценка, предприема действия по възлагане на проверка на твърденията и фактите.

**(3)** Дейностите по предходната алинея се предприемат в най-кратки срокове, но не по-късно от седем работни дни от получаване на информацията.

**Чл.14.** Съобразно резултатите от извършената проверка на твърденията и фактите директорът на ОД „Земеделие” възлага:

1. изпращане на сигнала, ведно със събраната документация по случая на съответната институция/дирекция, компетентна за неговото разглеждане;

2. изискване на допълнителни документи, информация и становища от съответната институция/дирекция, разполагаща с такива;

3. незабавно изпращане на сигнала на съответните органи за разследване – прокуратура, следствие, дознание и др.;

4. извършване на други необходими действия, с оглед създалата се фактическа обстановка.

**Чл.15.(1)** В случаите, когато служител на ОД „Земеделие”- Кърджали открие/установи и/или разполага с информация за корупция, корупционни прояви, измами, нередности, злоупотреби, грешки и др. за прекия си ръководител, същият докладва незабавно на директора на ОД „Земеделие”.

**(2)** При съмнение на служителя, относно почтеността или честността на директора на ОД„Земеделие”, той може да потърси правен съвет, за да предприеме други последващи действия, включително и уведомяване на органите на досъдебното и съдебното производство.

**Чл.16.** Лицата, на които се докладва информация относно корупция, корупционни прояви, измами, нередности, злоупотреби, грешки и др. са длъжни да предприемат адекватни мерки за закрила на лицето, подало сигнал по реда на този раздел, включително и прикриване на неговата самоличност, доколкото нормативните актове и фактическите обстоятелства позволяват това.

**Чл. 17**.**(1)** За разглеждане на сигнал за корупция директора на Областна дирекция „Земеделие”- Кърджали издава заповед за извършване на проверка.

 **(2)** Със Заповедта по чл.17 се определя комисия за извършване на проверката, в която в зависимост от конкретния случай могат да бъдат включвани служители от различни административни звена.

**(3)** Членовете на комисията за разглеждане на сигнала за корупция са длъжни:

1. да не разкриват самоличността на лицето, подало сигнала;

2. да не разгласяват фактите и данните, станали им известни във връзка с разглеждането на сигнала;

3. да опазват поверените им писмени документи от унищожаване, загуба и достъп на трети лица.

**Чл.18.(1)** Комисията разглежда, проверява, събира, обобщава и анализира всички факти, доказателства и обстоятелства по изнесеното в сигнала и съставя констативен протокол.

**(2)** Протоколът заедно със събраните материали, доказателства и др. се представя на директора на Областна дирекция „Земеделие” – Кърджали.

**(3)** Директорът на Областна дирекция „Земеделие” се произнася по констатациите на комисията в седемдневен срок от предаването на протокола.

**(4)** На базата на становището на директора се изготвя уведомително писмо, с обратна разписка, до подателя на сигнала.

**Раздел ІІІ**

 **ОГЛАСЯВАНЕ И ПУБЛИЧНОСТ НА НАЛОЖЕНИ НАКАЗАНИЯ**

**Чл.19.(1)** В случаите на наложени наказания на служители на Областна дирекция „Земеделие”- Кърджали, в резултат на прилагане на предвидените в настоящите правила процедури, информация за това се публикува на интернет страницата на дирекцията.

**(2)** При разкрити случаи на корупция и корупционни прояви, по отношение на служители на Областна дирекция „Земеделие”– Кърджали, информация за това се публикува на интернет страницата на дирекцията.

**(3)** Информацията по ал.1 и ал. 2 се публикува, след влизане в сила на съответния административен/съдебен и/или друг акт на компетентния орган.

**Чл.20.** Настоящите Правила, както и извлечение от информацията по чл.19 се публикуват на интернет страницата на Областна дирекция „Земеделие”- Кърджали.

**Раздел IV**

**ПРИЛАГАНЕ НА ПРАВИЛАТА**

**Чл.21.** Настоящите Вътрешни правила се спазват задължително от всички служители на Областна дирекция „Земеделие”- Кърджали.

**Чл.22.** Правилата следва да се сведат до знанието на служителите на Областна дирекция „Земеделие”, след утвърждаването им.

**Чл.23.** При назначаване на служител за първи път в администрацията на Областна дирекция „Земеделие”- Кърджали, същият следва да бъде запознато с настоящите Правила от прекия му ръководител, в едномесечен срок от постъпването му на работа.

**Чл.24.** Всяко нарушение на настоящите Правила е основание за търсене на дисциплинарна отговорност, съгласно разпоредбите на Закона за държавния служител и Кодекса на труда.

**ДОПЪЛНИТЕЛНИ РАЗПОРЕДБИ**

**§1.** По смисъла на тези Вътрешни правила:

 1. **„Корупция”** е искането, предлагането, даването или приемането, пряко или косвено, на подкуп или всяка друга неследваща се облага или обещаването на такава, което засяга надлежното изпълнение на някое задължение или поведението, което се изисква от приемащия подкупа, неполагащата се облага или обещаването на такава.

2. **„Измама”** е всяко умишлено/преднамерено действие или бездействие на едно или повече лица, при което с цел придобиване за себе си или за другиго на материални облаги или на несправедливо или незаконно предимство, както и причиняване на имуществена вреда се възбужда или поддържа у някого заблуждение.

 Под **„Измама”** следва да се разбира и всяко умишлено действие и бездействие, свързано с:

 а) използването или представянето на фалшиви, грешни или непълни изявления или документи, което води или би могло да доведе до злоупотреба или неоправдано използване на средства от бюджета на Областна дирекция „Земеделие” – Кърджали;

 б) укриване на информация в нарушение на конкретно задължение, водещо до резултатите по предходната подточка;

 в) използването на средствата по подточка „а” за цели, различни от тези, за които са отпуснати първоначално;

г) злоупотреба на правомерно получена облага, със същия ефект.

3. **„Нередност”** е всяко нарушение на разпоредба на общностното право и/или на националното законодателство, произтичащо от действие или бездействие, което има или би имало, като последица ощетяване на бюджета на Република България и/или бюджета на Областна дирекция „Земеделие”- Кърджали, чрез извършване на неоправдан разход.

4. **„Злоупотреба”** е:

**а) злоупотреба с власт** - злоупотреба с положение на йерархическа зависимост и/или чрез даване, получаване или обещаване на облаги, за да се извърши или не дадено действие, изготви или пропусне да се изготви документ или да се изготви с определено съдържание, създаване на прекомерни трудности и несъответстващи и/или нерегламентирани задължения и др. подобни върху лице в йерархическа подчиненост или извършвано от лице, упражняващо контрол;

**б) злоупотреба със служебно положение** - изпълнението или неизпълнението от длъжностно лице на действие в нарушение на нормативни разпоредби при изпълнение на служебните му функции, с цел получаване на неследваща се облага за него или друго физическо или юридическо лице;

**в) злоупотреба с влияние** - използването на позиция на сила спрямо лице за упражняване на натиск върху него, с или без пряка заплаха, по начин, който ограничава значително възможността му да вземе законосъобразно и обосновано решение или изобщо да вземе решение;

**г) злоупотреба с информация**-разгласяването, предоставянето, публикуването, използването или разпространението по друг начин на факти и обстоятелства, за които не е получено съответното разрешение от оправомощените за това лица;

**д) злоупотреба с доверие** - когато служител действа съзнателно против интересите на Областна дирекция „Земеделие”- Кърджали и уронва престижа на институцията;

**е) злоупотреба с имущество**–умишлено присвояване или друго отклоняване от длъжностно лице в негова полза или в полза на друго физическо или юридическо лице на имущество, публични или частни средства или на какъвто и да е предмет с определена стойност, поверени му в качеството му на длъжностно лице.

5. **“Грешка”** е всяко единично, индивидуално, непреднамерено несъответствие, отклонение и/или пропуск от установен регламентиран режим на работа, което може да повлияе или да промени решение на създател или потребител на информация.